Изгласан као реакција на нападе 11. септембра 2001, закон је драматично смањио ограничења органа за провођење закона приликом прислушкивања телефонске и комуникације путем електронске поште, као и приликом претраге медицинских, финансијских и других евиденција. Смањио је ограничења за прикупљање обавештајних података у САД који се тичу странаца. Проширио је овлашћења Министра финансија САД да регулише финансијске трансакције, посебно оне које се односе на страна физичка и правна лица, и проширио дискрецију имиграционих органа и органа за провођење закона код затварања и депортације имиграната осумњичених за тероризам и дела повезана са тероризмом. Закон је такође проширио дефиницију тероризма да укључи и домаћи тероризам, и тиме повећао број активности на које се проширена овлашћења органа за спровођење закона могу применити.